છેલ્લાં કેટલાંક મહિનાઓ દરમિયાન અમદાવાદમાં વ્યાપક યુઝર ટેસ્ટિંગ કરાયા બાદ એપ લોન્ચ કરવામાં આવી છે. આ ગતિશીલ શહેરે ગુગલના નેક્સ્ટ બિલિયન યુઝર્સ ટીમને આકર્ષી છે અને તેમણે માણેક ચોક, નવરંગપુરા, એલિસ બ્રિજ અને વસ્ત્રાપુર વિસ્તારોમાં શ્રેણીબદ્ધ અભ્યાસ કરીને સ્થાનિકો સાથે ચર્ચા કરી હતી. તેમનો પ્રતિસાદ પ્રોત્સાહક હતો – ખાસ કરીને મહિલાઓ, વિદ્યાર્થીઓ અને દરરોજ મુસાફરી કરતાં લોકો તરફથી. લોકોએ તેમના પાડોશીઓને પ્રશ્ન પૂછવામાં સ્થાનિક ભાષાના ઉપયોગની સુવિધા તથા અન્ય લોકોને માહિતી આપવાની વિશેષતાની પ્રશંસા કરી હતી.